|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.10.2018.

|  |
| --- |
|  |

**Спољнотрговинска робна размена, септембар 2018.****Укупна спољнотрговинска робна размена Србије за период јануар-септембар 2018. године износи:**– **33525,4 милионa долара – пораст од 18,7% у односу на исти период претходне године;**– **28062,4 милиона евра – пораст од 10,5% у односу на исти период претходне године.****Извезено** је робе у вредности од **14479,8** **мил. долара**, што чини раст од 15,6% у односу на исти период претходне године, а **увезено је робе** у вредности од **19045,6 мил. долара**, што је за 21,1% више него у истом периоду претходне године. **Извоз робе**, изражен у **еврима**, имао је вредност од **12122,0 милиона**, и то је повећање од 7,7% у поређењу са истим периодом претходне године. **Увоз робе** имао је вредност од **15940,4 милиона**, што представља повећање од 12,8% у односу на исти период прошле године. **Дефицит** износи **4565,8 мил. долара**, што чини **повећање од 42,6%** у односу на исти период претходне године. Изражен у еврима, дефицит износи 3818,4 милиона, што је повећање од 32,5% у поређењу са истим периодом претходне године.**Покривеност увоза извозом** је **76,0%** и мања је од покривености у истом периоду претходне године, када је износила 79,6%.Посматрано регионално, највеће учешће у извозу Србије имао је Регион Војводине (34,3%); следи Београдски регион (26,2%), Регион Шумадије и Западне Србије (23,1%), Регион Јужне и Источне Србије (16,0%), а око 0,1% извоза је неразврстано по територијама. Највеће учешће у увозу Србије имао је Београдски регион (46,2%); следе Регион Војводине (28,7%), Регион Шумадије и Западне Србије (15,3%), Регион Јужне и Источне Србије (9,3%), а око 0,5% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 58,3%(8443,5 мил. долара), следе роба за широку потрошњу, 30,9% (4476,9) и опрема, 10,8% (1558,6). Некласификована роба по намени износи 0,0% (0,8 мил. долара). У **структури увоза по намени производа** највише су заступљени производи за репродукцију, 57,3% (10905,0 мил. долара), следе роба за широку потрошњу, 18,3% (3490,2), и опрема, 12,5% (2386,8). Некласификована роба по намени износи 11,9% (2263,5 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 63,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Италија  | 1845.1 | 1539.9 | Немачка  | 2587.0 | 2166.1 |
| Немачка  | 1760.8 | 1473.7 | Италија  | 1819.7 | 1520.8 |
| Босна и Херцеговина  | 1159.3 | 971.2 | Кина  | 1578.7 | 1321.8 |
| Румунија  | 835.9 | 702.7 | Руска федерација  | 1484.1 | 1242.1 |
| Руска федерација  | 787.6 | 658.6 | Мађарска  | 935.9 | 782.1 |

Наш други по важности партнер јесу земље CEFTA, са којима имамо суфицит у размени од 1730,3 мил. долара, који је резултат углавном извоза пољопривредних производа (житарице и производи од њих и разне врсте пића), гвожђа и челика, нафте и нафтних деривата и друмских возила. Извоз Србије износи 2516,2 а увоз 785,9 мил. долара за посматрани период. Покривеност увоза извозом је 320,2%. Изражено у **еврима**, извоз износи **2109,2** а увоз **658,9** мил. евра (суфицит је 1450,3 мил. евра, а покривеност увоза извозом 320,1%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и кукуруз, а увози се кокс и полукокс од каменог угља и жица од гвожђа и челика), Црном Гором (лекови и руде олова и концентрати, а увозе се највише алуминијум, сирови и електрична енергија) и Македонијом (извоз топловаљаних трака у котуровима и електрична енергија, а увозе се највише лекови за малопродају и ваљани производи, превучени пластиком). Од осталих земаља истиче се и суфицит са Румунијом, Бугарском, Словачком, Хрватском, Италијом, Великом Британијом, Шведском и Словенијом. Највећи дефицит јавља се у трговини са Кином (због увоза телефона за мрежу станица и лаптопова) и Немачком. Следи дефицит са: Руском Федерацијом (због увоза енергената, пре свега, нафте и гаса), Турском, Ираком, Мађарском, Пољском (увоз делова за моторна возила), Белгијом, Украјином (увоз руде гвожђа и концентрати), Корејом, Аустријом, САД-ом, Француском ... **Према одсецима Стандардне међународне трговинске класификације (СМТК)**, извоз првих пет одсека чини 32,8% укупног извоза. Увоз првих пет одсека чини 27,6% укупног увоза. Одсек *неразврстана роба*, у који се сада укључује и роба на царинском складишту и у слободној зони, има учешће у укупном увозу 11,8%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|   |   |   |   |   |   |
| Електричне машине и апарати | 1514.3 | 1267.2 | Друмска возила | 1387.3 | 1159.3 |
| Друмска возила | 1040.5 | 867.7 | Нафта и нафтни деривати | 1349.0 | 1134.2 |
| Гвожђе и челик | 826.9 | 691.3 | Електричне машине и апарати | 1120.7 | 937.4 |
| Производи од каучука, нн | 686.9 | 574.5 | Индустријске машине за општу употребу | 749.0 | 626.4 |
| Обојени метали  | 677.6 | 567.0 | Гвожђе и челик | 645.5 | 540.5 |

У **септембру** 2018. годинеје извезено је робе у вредности од **1617,3 милиона долара**, што чини смањење од 0,7% у односу на исти месец претходне године. Увоз је износио **2085,2 милиона долара**,што је повећање од 8,2% у односу на исти месец претходне године.Изражено у еврима **извезено** је робе у вредности од **1382,9 милиона евра**, што чини повећање од 1,5% у односу на исти месец претходне године. **Увоз** је износио **1783,3 милиона евра**, што чини повећање од 10,7% у односу на исти месец претходне године Рачунато у доларима, десезонирани индекс септембар 2018 / август 2018. године показује пад извоза за 2,1% и пад увоза за 0,2%. Рачунато у еврима, десезонирани индекс септембар 2018 / август 2018. године показује пад извоза за 1,8% и пад увоза за 1,0%.Према Номенклатури статистике спољне трговине (**НССТ**) за месец ***септембар***:На листи првих 5 производа у **извозу**, прво место заузима извоз *сетова проводника за авионе, возила и бродове* (102 мил. долара)*;* друго место припада извозу *нових спољних гума за аутомобиле* (50 мил. долара); на трећем месту је извоз *аутомобила*, *паљење свећицом*, *преко 1000, али испод 1500 cm3,* са 41 мил. долара*;* извоз *рафинисаног бакра* био је 33 мил. долара; последње место припада извозу *топло ваљаних производа (гвожђе и нелегирани челик) у котуровима,* са такође 33 мил. долара.Листа првих 5 производа у **увозу** показује да је *сирова нафта* (109 мил. долара) наш први увозни производ. Други по значају су *делови и прибор за моторна возила* (62 мил. долара).На трећем месту увозне листе су *лекови за малопродају* (56 мил. долара). *Природни гас* смоувезли за 38 мил. долара. Последње место заузима увоз *дизел аутомобила, преко 1500, али испод 2500 cm3* са 27 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |